b'\n_START_ARTICLE_\nAmaterski rolkar\n_START_PARAGRAPH_\nAmaterski rolkar je rolkar, ki se z rolkanjem ukvarja amatersko (ljubiteljsko). Amaterske rolkarje sponzorirajo podjetja (tako kot poklicne), vendar pa nimajo svojih modelov produktov in prejemajo manj\xc5\xa1o pla\xc4\x8do kot poklicni. Pred statusom amaterja ima rolkar pogosto status\xc2\xa0\xc2\xbbflow\xc2\xab\xc2\xa0(angle\xc5\xa1ki izraz), kar pomeni, da dobiva produkte od podjetja po zelo nizki ceni._NEWLINE_V rolkarskem svetu velja prepri\xc4\x8danje, da so amaterski rolkarji veliko bolj motivirani, ker se s svojim statusom \xc5\xa1e ne morejo pre\xc5\xbeivljati in med njimi vlada velika konkurenca. To potrjujejo tudi njihovi triki v video delih, ki jih posnamejo za svoje sponzorje, njihovo rolkanje na demostracijah in tekmovanjih (ki so lo\xc4\x8dena od poklicnih). Jake Phelps je dejal, da ima amterski rolkar dve leti \xc4\x8dasa, da se izka\xc5\xbee ali pa nikoli ne dose\xc5\xbee statusa poklicnega rolkarja.'